《八月二十四日宾旸华父同登秀亭二首》
元代·方回

垂垂三径晚香开，二妙端能为我来。
老瓦尚堪沽浊酒，破鞋何惜上高台。
十年心事霜髯短，万□秋声画角哀。
海内诗人有公等，悬崖待与斸苍苔。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。